
Кмет на Община Враца

ОТНОСНО: Решения за кандидатстване на Община Враца по Процедура № BG16FFPR002-4.009 „Мерки за превенция и защита при неблагоприятни геодинамични процеси – свлачища, срутища, ерозии, абразии-2“ по Програма „Околна среда“ 2021-2027 г. с  две проектни предложения: „Укрепване на свлачището на път VRC1036 (II - 13, Криводол - Борован) - Девене - Чирен - (II - 15)“ и „Укрепване на срутището при Велоалеята в гр. Враца“

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Враца е сред бенефициентите с одобрена Концепция за интегрирани териториални инвестиции (КИТИ) № BG16FFPR003-2.003-0006 „Враца и Монтана - регион на грижа и знание", част от която са и двете интегрирани териториални инвестиции: „Укрепване на свлачището на път VRC1036 (II - 13, Криводол - Борован) - Девене - Чирен - (II - 15)“ и „Укрепване на срутището при Велоалеята в гр. Враца“.
За одобряване на интегрираните териториални инвестиции и включването им в КИТИ-2 през 2025 г. ОбС-Враца е приел Решение № 509 по Протокол № 34/24.06.2025 г. 
Програма „Околна среда“ 2021-2027 г. публикува Процедура № BG16FFPR002-4.009 „Мерки за превенция и защита при неблагоприятни геодинамични процеси - свлачища, срутища, ерозии, абразии-2“ за директно кандидатстване с проектни предложения за бенефициентите по одобрените Концепции. 
Процедурата е насочена към изпълнението на превантивни мероприятия и геозащитни дейности, включително мониторинг, в територии, в които са установени неблагоприятни геодинамични процеси и явления, представляващи риск за живота и здравето на населението, както и за околната среда, включително по отношение опазването на биологичното разнообразие.
Максималните размери на безвъзмездната финансова помощ, определени по Процедурата за Община Враца и за която тя може да кандидатства със споменатите по-горе проектни предложения, е в размер на:
· до 1 022 583,76 евро с ДДС – за проектното предложение  „Укрепване на свлачището на път VRC1036 (II - 13, Криводол - Борован) - Девене - Чирен - (II - 15)“;
· до 766 937,82 евро с ДДС – за проектното предложение „Укрепване на срутището при Велоалеята в гр. Враца“.
Финансирането и за двете проектни предложения е в размер до 100% от допустимите разходи.
Допустими за финансиране дейности са:
1. Проектиране и изпълнение на превантивни мероприятия за стабилизиране на склонове и геозащитни дейности при неблагоприятни геодинамични процеси и явления – извършване на пълни и детайлни инженерно-геоложки, хидрогеоложки и др. проучвания; извършване на геодезически измервания с цел придобиване на данни за съществуващите теренни особености; инвестиционно проектиране и авторски надзор, консултантски услуги, съгласно чл. 166 от ЗУТ, процедури по екологичното законодателство, набавяне на разрешителни документи, изискващи се по националното законодателство, извършване на оценка на съответствието и др.
2. Изпълнение на укрепителни мероприятия – укрепване на обекта с подпорни конструкции, включително: водозащита и дрениране на обекта; вертикална планировка за осигуряване устойчивостта на склона (откосите); мерки за трайно укрепване и стабилизиране на обектите, засегнати от неблагоприятни геодинамични процеси и явления; цялостно възстановяване на нарушена пътна настилка (платно за движение) и съпътстващите я конструктивни елементи на пътното платно (бордюри, банкети и тротоари).
3. Спомагателни дейности, свързани с изпълнението на проектното предложение, включително изготвяне на експертни анализи, становища и обосновки, анализ на остойностяването и подготовка на консолидирана документация за доказване на климатичната устойчивост на проектното предложение. Консолидираната документация за доказване на климатична устойчивост се изготвя съгласно структурата и насоките в Приложение №5 към Условията за кандидатстване и Методическите указания за подготовка на консолидирана документация за доказване на климатична устойчивост на проектните предложения по Програма „Околна среда“ 2021-2027 г. от лица, притежаващи необходимата експертиза.
Община Враца е в процес на подготовка на двете проектни предложения, в качеството си на конкретен бенефициент по Процедурата. Срокът за подаването им е до 25 януари 2027 г., като се предвижда проектите да се изпълняват в рамките на 24 (двадесет и четири) месеца, но не по-късно от 31.12.2029 г.
Съгласно Условията за кандидатстване на етап подаване на проектните предложения е необходимо да бъдат представени отделни решения на Общински съвет – Враца за кандидатстване по Процедурата с тях. 
На основание гореизложеното предлагам проекти на Решения за даване на съгласие за кандидатстване на Община Враца по Процедура № BG16FFPR002-4.009 „Мерки за превенция и защита при неблагоприятни геодинамични процеси – свлачища, срутища, ерозии, абразии-2“ по Приоритет 4 „Риск и изменение на климата“ на Програма „Околна среда“ 2021-2027 г. с Проектно предложение „Укрепване на свлачището на път VRC1036 (II - 13, Криводол - Борован) - Девене - Чирен - (II - 15)“ и с Проектно предложение „Укрепване на срутището при Велоалеята в гр. Враца“.

ОБЩИНСКИ СЪВЕТ

На основание чл. 21, ал. 1, т. 23 и ал. 2  от Закона за местното самоуправление и местната администрация, във връзка с Условията за кандидатстване по Процедура № BG16FFPR002-4.009 „Мерки за превенция и защита при неблагоприятни геодинамични процеси – свлачища, срутища, ерозии, абразии-2“ по Програма „Околна среда“ 2021-2027 г., и при мотиви, изложени в Предложението

РЕШИ:

1. Дава съгласие за кандидатстване на Община Враца по Процедура № BG16FFPR002-4.009 „Мерки за превенция и защита при неблагоприятни геодинамични процеси – свлачища, срутища, ерозии, абразии-2“ по Приоритет 4 „Риск и изменение на климата“ на Програма „Околна среда“ 2021-2027 г. с  Проектно предложение: „Укрепване на свлачището на път VRC1036 (II - 13, Криводол - Борован) - Девене - Чирен - (II - 15)“.
2. Упълномощава Кмета на Община Враца или оправомощено от него лице да извърши необходимите правни и фактически действия, в изпълнение на настоящото Решение. 

